CELEX: 32015D2103
Language: ro
Date: 2015-11-16 00:00:00
Title: Decizia (UE) 2015/2103 a Consiliului din 16 noiembrie 2015 privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului între Comunitatea Europeană, pe de o parte, și Guvernul Danemarcei și Guvernul local al Groenlandei, pe de altă parte

21.11.2015   
            
            
               RO
            
            
               Jurnalul Oficial al Uniunii Europene
            
            
               L 305/1
            
         DECIZIA (UE) 2015/2103 A CONSILIULUI
   din 16 noiembrie 2015
   privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului între Comunitatea Europeană, pe de o parte, și Guvernul Danemarcei și Guvernul local al Groenlandei, pe de altă parte
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (5),
   având în vedere propunerea Comisiei Europene,
   întrucât:
   
               (1)
            
            
               La 28 iunie 2007, Consiliul a adoptat Regulamentul (CE) nr. 753/2007 (1) privind încheierea Acordului de parteneriat în domeniul pescuitului între Comunitatea Europeană, pe de o parte, și Guvernul Danemarcei și Guvernul local al Groenlandei, pe de altă parte (denumit în continuare „acordul de parteneriat”).
            
         
               (2)
            
            
               Protocolul actual de stabilire a posibilităților de pescuit și a contribuției financiare prevăzute în acordul de parteneriat expiră la 31 decembrie 2015.
            
         
               (3)
            
            
               Consiliul a autorizat Comisia să negocieze un nou protocol la acordul de parteneriat care acordă navelor Uniunii posibilități de pescuit în zona de pescuit a Groenlandei. După încheierea respectivelor negocieri, un nou protocol (denumit în continuare „protocolul”) a fost parafat la 20 martie 2015.
            
         
               (4)
            
            
               Pentru a asigura desfășurarea activităților de pescuit de către navele Uniunii și în conformitate cu articolul 14 din respectivul protocol, protocolul ar trebui să fie aplicat cu titlu provizoriu de la 1 ianuarie 2016.
            
         
               (5)
            
            
               Protocolul ar trebui semnat si aplicat cu titlu provizoriu până la finalizarea procedurilor necesare pentru încheierea acestuia,
            
         ADOPTĂ PREZENTA DECIZIE:
   Articolul 1
   Semnarea, în numele Uniunii Europene, a Protocolului de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului între Comunitatea Europeană, pe de o parte, și Guvernul Danemarcei și Guvernul local al Groenlandei, pe de altă parte (denumit în continuare „protocolul”), este autorizată prin prezenta decizie, sub rezerva încheierii protocolului.
   Textul protocolului este atașat la prezenta decizie.
   Articolul 2
   Prin prezenta decizie președintele Consiliului este autorizat să desemneze persoana (persoanele) împuternicită (împuternicite) să semneze protocolul în numele Uniunii.
   Articolul 3
   Protocolul se aplică cu titlu provizoriu, în conformitate cu articolul 14 din protocolul respectiv, de la 1 ianuarie 2016, până la finalizarea procedurilor necesare pentru încheierea acestuia.
   Articolul 4
   Prezenta decizie intră în vigoare la data adoptării.
   
      Adoptată la Bruxelles, 16 noiembrie 2015.
      
         
            Pentru Consiliu
         
         
            Președintele
         
         F. ETGEN
      
   
   
      (1)  Regulamentul (CE) nr. 753/2007 al Consiliului din 28 iunie 2007 privind încheierea Acordului de parteneriat în domeniul pescuitului între Comunitatea Europeană, pe de o parte, și Guvernul Danemarcei și Guvernul local al Groenlandei, pe de altă parte (JO L 172, 30.6.2007, p. 1).